
                                                                                                        ΑΝΑΡΤΗΤΕΑ ΣΤΗ ΔΙΑΥΓΕΙΑ
                                                                                                        Λιβαδειά  29/06/2026
                                                                                    Αριθ. Πρωτ. 15858
                                                                                                                                
ΑΠΟΣΠΑΣΜΑ
Από το πρακτικό της αριθμ.  26ης  /2026  ΤΑΚΤΙΚΗΣ Συνεδρίασης  της  Δημοτικής  Επιτροπής  Δήμου Λεβαδέων

Αριθμός απόφασης : 186
Έγκριση μελέτης με τίτλο «ΑΝΑΒΑΘΜΙΣΗ ΒΑΤΟΤΗΤΑΣ ΠΕΖΟΔΡΟΜΙΩΝ ΣΤΗΝ ΟΔΟ ΡΟΥΜΕΛΗΣ ΑΠΟ ΟΔΟ ΧΑΙΡΩΝΕΙΑΣ ΕΩΣ ΑΛΙΑΡΤΟΥ» έτσι όπως αποτυπώνεται στην υπ’ αριθμόν 32/28-05-2026 Τεχνική Μελέτη που συνέταξε η Τεχνική Υπηρεσία του Δήμου Λεβαδέων.
                     

     Στη Λιβαδειά σήμερα 24η   Ιουνίου   2026  ημέρα  Τετάρτη  και, ώρα 13.00   και στην αίθουσα συνεδριάσεων του Δημοτικού Συμβουλίου  Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την με αριθ. πρωτ.  15197/19-06-2026 έγγραφη πρόσκληση του  Προέδρου της (Δημάρχου Λεβαδέων) σε εφαρμογή  α) Των  διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των  διατάξεων του  άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής
     Αφού  διαπιστώθηκε ότι υπάρχει νόμιμη απαρτία, επειδή σε σύνολο 7 (επτά)  μελών ήταν
 παρόντα  5  (πέντε)  , ήτοι:

                  ΠΑΡΟΝΤΕΣ                                                                                         ΑΠΟΝΤΕΣ
      1. Καραμάνης Δημήτριος - Πρόεδρος                                      1. Παπαβασιλείου Αικατερίνη
      2.Τουμαράς Βασίλειος                                                              2. Ταγκαλέγκας Ιωάννης   
      3. Αγνιάδης  Παναγιώτης                                                     Αν και είχαν νόμιμα προσκληθεί
      4. Καλλιαντάσης Χρήστος
 5. Μίχας Δημήτριος      
      

[bookmark: __DdeLink__230_118263685423][bookmark: __DdeLink__230_11826368543]       Ο Πρόεδρος  της Δημοτικής  Επιτροπής  εισηγούμενος  το  6ο  θέμα της ημερήσιας διάταξης  
έθεσε υπόψη των μελών  την με αριθ.πρωτ. 14991/17-06-2026  έγγραφη  εισήγηση  της Δ/νσης
Τεχνικών Υπηρεσιών  του Δήμου Λεβαδέων,  στην οποία αναφέρονται:

Στα πλαίσια της με αρ. πρ. 2313/30-08-2024 Πρόσκλησης με κωδικό 58, α/α ΟΠΣ 11454 (ΑΔΑ: 6ΞΥΩ7ΛΗ-7ΘΓ) και τίτλο «Υλοποίηση δράσεων της Στρατηγικής Βιώσιμης Ανάπτυξης του Χωρικού Φορέα ΄΄Δήμοι Λεβαδέων – Θηβαίων & Αλιάρτου Θςσπιέων’’ - Νέα Έργα» στις περιοχές παρέμβασης του Ολοκληρωμένου Σχεδίου Βιώσιμης Αστικής Ανάπτυξης (ΟΣΒΑΑ)»  για την υποβολή προτάσεων στο Πρόγραμμα ΅ΣΤΕΡΕΑ ΕΛΛΑΔΑ΄΄.2021-2027 η Τεχνική Υπηρεσία του Δήμου Λεβαδέων εκπόνησε την υπ΄ αριθμόν 32/28-05-2026 Τεχνική Μελέτη με τίτλο: «ΑΝΑΒΑΘΜΙΣΗ ΒΑΤΟΤΗΤΑΣ ΠΕΖΟΔΡΟΜΙΩΝ ΣΤΗΝ ΟΔΟ ΡΟΥΜΕΛΗΣ ΑΠΟ ΟΔΟ ΧΑΙΡΩΝΕΙΑΣ ΕΩΣ ΑΛΙΑΡΤΟΥ».

Στόχος και περιεχόμενο της μελέτης

Η μελέτη έχει ως στόχο 
· τη δημιουργία δικτύου κίνησης πεζών με πρόνοια και για εμποδιζόμενα άτομα, σε κάθε περίπτωση λαμβάνοντας υπόψη τις αρχές του βιοκλιματικού σχεδιασμού σε οδούς του Δήμου Λεβαδέων
· την βέλτιστη εξασφάλιση της προσβασιμότητας και προσπελασιμότητας για όλες τις ευαίσθητες κοινωνικές ομάδες
· την βιοκλιματική αναβάθμιση του υπαίθριου χώρου έτσι ώστε να συμβάλλει ουσιαστικά και στη βελτίωση του μικροκλίματος της γύρω περιοχής
· την ύπαρξη ανεμπόδιστης και ασφαλής κίνησης ΑμΕΑ με ζώνη όδευσης τυφλών καθόλο το μήκος του πεζοδρομίου και την υποβίβασή του με ράμπες πρόσβασης

Αντικείμενο της μελέτης είναι :

· [bookmark: __DdeLink__226_2589595137]η ανάπλαση των πεζοδρομίων τμήματος της οδού Ρούμελης από την συμβολή της με την οδό Χαιρωνείας έως την συμβολή της με την οδό Αλιάρτου, με σκοπό την αισθητική και λειτουργική αναβάθμισή της, για τη δημιουργία δικτύου κίνησης πεζών, που στοχεύει στην περιβαλλοντική αναβάθμιση της περιοχής πρός όφελος του φυσικού και οικιστικού περιβάλλοντος.

Βασικές αρχές σχεδίασης
Οι βασικές αρχές σχεδίασης των πεζοδρομίων καλύπτουν τις απαιτούμενες από την νομοθεσία προδιαγραφές, όπως ορίζονται με το ΦΕΚ 62138/07.12.2022: ‘’ειδικές ρυθμίσεις για την εξυπηρέτηση ατόμων με αναπηρία σε κοινόχρηστους χώρους των οικισμών που προορίζονται για την κυκλοφορία των πεζών’’

Για την υλοποίηση του έργου θα πραγματοποιηθούν οι κάτωθι εργασίες:

ΠΕΡΙΓΡΑΦΗ ΕΡΓΑΣΙΩΝ ΟΔΟΠΟΙΪΑΣ 

- Καθαίρεση σκυροδεμάτων, πλακών πεζοδρομίων, κρασπεδόρειθρων 
-Τοποθέτηση νέων κρασπέδων και κατασκευή νέων ρείθρων, για την δημιουργία νέων πεζοδρομίων
-Κατασκευή ραμπών με κατάλληλες κλίσεις για προσβασιμότητα ΑμΕΑ.
-Επιστρώσεις των πεζοδρομίων με ψυχρά υλικά επί καταλλήλου υποδομής και τοποθέτηση επ΄ αυτών ειδικών 
 πλακών όδευσης τυφλών.
-Τοποθέτηση κρασπέδων για τη δημιουργία χώρων πρασίνου επί των πεζοδρομίων
-Τοποθέτηση πινακίδων σήμανσης και διαγράμμιση διαβάσεων στο οδόστρωμα ασφάλτου
-Τοποθέτηση προκατασκευασμένων φρεατίων προκειμένου να συνδεθούν με υφιστάμενο δίκτυο ομβρίων και 
  κατασκευή φρεατίων από σκυρόδεμα.
- Δημιουργία διαβάσεων πεζών με χρωματισμούς επί ασφαλτοτάπητα με τις αντίστοιχες σημάνσεις. 
- Προμήθεια και τοποθέτηση αστικού εξοπλισμού

ΠΕΡΙΓΡΑΦΗ Η/Μ ΕΡΓΑΣΙΩΝ 

Η επί της οδού Ρούμελης στα τμήματα α) Χαιρωνείας -Φίλωνος β) Δημάρχου Γιάννη Περγαντά – Πλαταιών και γ) Πλαταιών - Αλιάρτου της Λιβαδειάς, προμήθεια προσκόμιση και εγκατάσταση και θέση σε λειτουργία 85 φωτιστικών σωμάτων τεχνολογίας LED, τύπου οδικού φωτισμού, μέγιστης συνολικής ισχύος 28Watt επί μεταλλικών ιστών ύψους 9 μέτρων μετά των βραχιόνων μήκους 1,0m και αντίστοιχων ακροκιβωτίων καθώς και της απαιτούμενης υποδομής οδοφωτισμού η οποία συνίσταται σε  βάσεις ιστών, καλώδια Ε1VV-U-R-S ονομαστικής τάσης 600/1000 V  διατομής 4Χ10mm2, γυμνού χαλκού γείωσης Cu25mm2, σωλήνων προστασίας καλωδίων κυματοειδείς από ΡΕ για την όδευση στα πεζοδρόμια και σιδηροσωλήνες 2 ½ για τις διελεύσεις επί των οδών.
Στο πέρας κάθε ηλεκτρικής γραμμής ( 4 ηλεκτρικές γραμμές ανα τμήμα ) θα τοποθετηθεί ηλεκτρόδιο γείωσης τύπου πλάκας. 
Η ηλεκτρική διανομή ( ηλεκτρικός πίνακας 4 αναχωρήσεων και επιπλέον γραμμές για εσωτερικό φωτισμό πίλλαρ , μπρίζα ασφαλείας 16Α. γραμμή τροφοδοσίας προγραμματιστή άρδευσης  και αυτοματισμό για έναυση -σβέση των φωτιστικών σωμάτων ένας για κάθε ανωτέρω τμήμα ) θα τοποθετηθεί εντός μεταλλικού πίλλαρ ενώ πλησίον αυτού θα τοποθετηθεί τσιμεντένια πλάτη με εσοχή για την φιλοξενία του μετρητή ηλεκτρικού ρεύματος της ΔΕΔΔΗΕ.
ΠΕΡΙΓΡΑΦΗ ΕΡΓΑΣΙΩΝ ΠΡΑΣΙΝΟΥ
-Φυτεύσεις 68 δένδρων κατηγορίας Δ4
-Εγκατάσταση δικτύου άρδευσης με σωλήνες LDPE Φ25/6ατμ,-32/6ατμ και στους χώρους πρασίνου.
Ο ενδεικτικός προϋπολογισμός του έργου ανέρχεται στο ποσό των 1.250.000,00€ με ΦΠΑ.
Και έχοντας υπόψη την υπ’ αριθμ.   18/2026 γνωμοδότηση της Δημοτικής Κοινότητας Λιβαδειάς, 

Προτείνεται:
Στα μέλη της Δημοτικής Επιτροπής του Δήμου Λεβαδέων όπως εγκρίνουν τη μελέτη με τίτλο «ΑΝΑΒΑΘΜΙΣΗ ΒΑΤΟΤΗΤΑΣ ΠΕΖΟΔΡΟΜΙΩΝ ΣΤΗΝ ΟΔΟ ΡΟΥΜΕΛΗΣ ΑΠΟ ΟΔΟ ΧΑΙΡΩΝΕΙΑΣ ΕΩΣ ΑΛΙΑΡΤΟΥ» έτσι όπως αποτυπώνεται στην υπ’ αριθμόν 32/28-05-2026 Τεχνική Μελέτη που συνέταξε η Τεχνική Υπηρεσία του Δήμου Λεβαδέων και στο συνημμένο σχέδιο ανάπλασης.

      Στη συνέχεια ο  Πρόεδρος κάλεσε  τα μέλη να αποφασίσουν σχετικά.


           	  Η Δημοτική   Επιτροπή  λαμβάνοντας υπόψη :

-Τις διατάξεις του  άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018
 -Τις διατάξεις του  άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής
 - Την αριθμ. 32/28-05-2026 Τεχνική Μελέτη του Δήμου Λεβαδέων με τίτλο «ΑΝΑΒΑΘΜΙΣΗ ΒΑΤΟΤΗΤΑΣ ΠΕΖΟΔΡΟΜΙΩΝ ΣΤΗΝ ΟΔΟ ΡΟΥΜΕΛΗΣ ΑΠΟ ΟΔΟ ΧΑΙΡΩΝΕΙΑΣ ΕΩΣ ΑΛΙΑΡΤΟΥ ενδεικτικού προϋπολογισμού 1.250.000,00€ συμπεριλαμβανομένου  ΦΠΑ 24%.
 - Το με αριθ. πρωτ. 14491/17-06-2026  έγγραφο της Διεύθυνσης Τεχνικών Υπηρεσιών   του Δήμου Λεβαδέων 
-Την μεταξύ των μελών συζήτηση σύμφωνα με τα πρακτικά
- Την ψήφο των μελών της όπως αυτή  διατυπώθηκε και δηλώθηκε δια ζώσης στην συνεδρίαση.


                                                      ΑΠΟΦΑΣΙΖΕΙ  ΟΜΟΦΩΝΑ
    Εγκρίνει  τις Τεχνικές Προδιαγραφές της αριθ. 32/28-05-2026 Τεχνική  Μελέτη  με τίτλο : «ΑΝΑΒΑΘΜΙΣΗ ΒΑΤΟΤΗΤΑΣ ΠΕΖΟΔΡΟΜΙΩΝ ΣΤΗΝ ΟΔΟ ΡΟΥΜΕΛΗΣ ΑΠΟ ΟΔΟ ΧΑΙΡΩΝΕΙΑΣ ΕΩΣ ΑΛΙΑΡΤΟΥ» ενδεικτικού προϋπολογισμού 1.250.000,00€ συμπεριλαμβανομένου  ΦΠΑ 24% ,    όπως αυτή συντάχθηκε και εγκρίθηκε από την Τεχνική Υπηρεσία του Δήμου Λεβαδέων  , η οποία και αποτελεί συνημμένο μέρος της παρούσας.
   

Η παρούσα απόφαση πήρε αριθμό  186/2026.     

                     Ο  ΠΡΟΕΔΡΟΣ
            ΚΑΡΑΜΑΝΗΣ ΔΗΜΗΤΡΙΟΣ

                   ΤΑ ΜΕΛΗ  
 1. Τουμαράς Βασίλειος
 2. Αγνιάδης Παναγιώτης                                                        
 3. Καλλιαντάσης  Χρήστος                                                                                              
 4. Μίχας Δημήτριος                                                                     ΠΙΣΤΟ ΑΠΟΣΠΑΣΜΑ 
                                                                                                   Λιβαδειά      29/06/2026 
                                                                                                      Ο ΠΡΟΕΔΡΟΣ    
	
                
                                                                                                  ΔΗΜΗΤΡΙΟΣ Κ. ΚΑΡΑΜΑΝΗΣ
                                                                                                   ΔΗΜΑΡΧΟΣ ΛΕΒΑΔΕΩΝ                                                                                                                                                        
